हैदराबाद में महिला वेटनरी डॉक्टर से गैंगरेप के बाद हत्या और फिर लाश को जला देने की घटना से पूरा देश गुस्से में है. हैदराबाद पुलिस ने चारों आरोपियों को जेल में रखा है, आरोपी चिंताकुंता चेन्ना केशावुलू हैदराबाद की चेरलापल्ली जेल में बंद है. आरोपी का परिवार हैदराबाद से 160 किमी दूर एक गांव में रहता है.
ये भी पढ़ें- INX केस- पी.चिदंबरम को मिली सुप्रीम कोर्ट से जमानत,106 दिन बाद आएंगे बाहर
एक आरोपी ने की लव मैरिज
इन चारों आरोपियों में से एक आरोपी ने 8 महीने पहले ही लवमैरिज की थी. जानकारी के अनुसार आरोपी की पत्नी ने बताया कि उसने 8 महीने पहले ही लव मैरिज की थी और अभी वो 7 महीने की प्रेग्नेंट है. उसने कहा कि पहले घर वाले राजी नही हुए थे, मगर बाद में उन्होंने शादी के लिए हां कह दी. उसकी पत्नी ने कहा मैं खुद एक महिला हूं, मुझे इस बात का बहुत दुख है, पता नहीं आगे क्या होगा.
एक आरोपी ने इलाज कराने की मांग
एक आरोपी ने कहा की उसे किडनी की बीमारी का इलाज कराने दिया जाए. आरोपी ने जेल अधिकारियों को मेडिकल चेकअप के दौरान बताया कि वो हैदराबाद के निम्स (निजाम इंस्टिट्यूट ऑफ मेडिकल साइंसेज) में नियमित रूप से डायलिसिस करा रहा था और वो चाहता है कि आगे भी उसका इलाज जारी रहे.
संसद में जया बच्चन ने कहा- दोषियों की सार्वजनिक लिंचिंग हो
राज्यसभा सांसद और अभिनेत्री जया बच्चन ने तो संसद में यहां तक बोल दिया कि दोषियों की सार्वजनिक लिंचिंग होनी चाहिए. उन्होंने कहा था- सरकार को अब कार्रवाई करनी चाहिए. एक दिन पहले ही हैदाराबाद में उसी जगह हादसा हुआ था. कुछ देशों में जनता दोषियों को सजा देती है. दोषियों को अब जनता ही सबक सिखाए.
पीड़िता की मां ने की जिंदा जलाने की मांग
वहीं पीड़िता की मां ने कहा, ‘मेरी बेटी मासूम थी. उसके साथ ये सब कुछ हो गया. मैं चाहती हूं कि दोषियों को सबके सामने जिंदा जलाकर मारने की सजा दी जाए. ‘ पीड़िता के परिजनों ने कहा, ‘अगर पुलिस ने तत्‍काल कार्रवाई की होती, तो शायद उनकी बेटी की जान जाने से बच जाती, लेकिन पुलिस उन्‍हें दौड़ाती रही.’